Curug Sanghyang Tarajé

Curug Sanghyang Tarajé Nyaéta hiji curug anu perenahna di Kabupatén Garut, Propinsi Jawa Kulon. Sanghyang hartina gelar kahormatan pikeun déwa atawa raja baheula. Sedengkeun Tarajé dina basa Sunda hartina tangga, jadi sacara umum curug ieu boga harti tangga anu dipaké ku para déwa pikeun naék ka kayangan.
 Legenda 
Numutkeun carita rahayat, Curug Sanghyang Tarajé kungsi dipaké ku Sangkuriang Pikeun Nyokot béntang di langit sanggeus dipénta ku Dayang Sumbi. Saterusna, di sabudeureun curug ieu aya hiji batu anu dipercaya minangka tapak suku Sangkuriang 

Aya ogé legénda séjén anu nyebutkeun yén Curug Sanghyang Tarajé mangrupakeun tangga anu dipaké ku para déwa-déwi pikeun naék ka khayangan. Éta sababna tempat ieu dianggap suci sarta boga unsur mistis 

 Wisata 
Ngadongdon ka Curug Sanghyang Tarajé lain ngan saukur ningali kaéndahan curugna, tapi ogé bisa ngalakukeun rupa-rupa kagiatan anu matak pikabetaheun.

 kémping di Alam Kabuka 
Lamun resep kémping, tempat ieu cocog pisan! Sabudeureun curug aya lahan nu datar jeng lega, jadi sémah bisa ngadegkeun ténda jeung ngarasakeun kaayaan peuting di alam leuweung. Sora curug anu ngaguruh ogé bisa jadi lalaguan saré alami nu teu kapanggih di tempat séjén.

 Lalajo Kaéndahan Alam 
Hawa anu seger, suasana anu tenang, jeung pintonan cai curug anu megah ngajadikeun tempat ieu idéal pikeun leuleuy. Cocog pikeun sémah nu hayang miceun capé, jauh ti riweuh kota, jeung sakadar nikmati momen.

 Motrét Spot Éndah 
Curug Sanghyang Tarajé mangrupakeun tempat anu hadé pikeun nyandak gambar. Panorama curugna anu jangkung jeung masih asri bisa dijadikeun latar tukang pikeun potreta nu éndah. Henteu kudu jadi fotografer profésional, sabab di dieu sagalana geus alami geulis!

 Petualangan Trekking 
Pikeun nepi ka curug, sémah kudu treking heula ngaliwatan  leuweung jeung jalur anu lumayan nangtang. Tapi, sakabéh kasang tukang éta kasorang ku pemandangan anu matak éndah. Léngkah demi léngkah, sémah bakal disuguhan ku suasana alam anu segar jeung asri, ngajadikeun perjalanan nu teu waka hilap.

 Lokasi jeung Aksés 
Pikeun nepi ka Curug Sanghyang Tarajè ti puseur Kabupatén Garut, jarakna kurang leuwih 45 KM ka arah kidul-kulon. Rute anu bisa dipilih nyaéta ngalangkungan Kacamatan Cikajang. Sateuacan nepi ka puseur Cikajang, di pertigaan urang kudu méngkol ka katuhu  arah Kacamatan Bungbulang 

Sanggeus ngaliwatan Curug orok, teruskeun perjalanan ka Kampung Cisandaan, Désa Pananjung, Kacamatan Pamulihan.  Di dinya aya pertigaan, méngkol ka katuhu deui pikeun asup ka Désa Pakénjéng, nu mana Curug Sanghyang Tarajé perenahna teu jauh ti ditu. 

Pikeun transportasi, cara anu paling gampang  nyaéta maké kandaraan pribadi. Tapi, lamun teu mawa kandaraan, bisa maké angkot jurusan Cikajang-Pananjung, teras diteruskeun maké ojég nepi ka lokasi.

 Fasilitas Jeung harga tikét 
Di tempat ieu geus disayagikeun sababaraha fasilitas saperti tempat parkir, toilét, gazébo, pamandian/kolam renang, warung dahareun, jeung mushola. Harga tikét asup kira-kira Rp10.000, sedengkeun parkirna Rp.2.000 pikeun motor jeung Rp5.000 pikeun mobil. Waktu operasionalna ti jam 08.00-17.00 WIB 

 Rujukan 

Kategori:Kabupatén Garut
Kategori:Kacamatan pamulihan
Kategori:Wisata Garut